പെഗാസസ് മാധ്യമ സ്വാതന്ത്ര്യത്തില് സര്ക്കാര് ഇടപെട്ടത് അന്വേഷിക്കണം എഡിറ്റേഴ്സ് ഗില്ഡ് സുപ്രീംകോടതിയില് പെഗാസസ് ഫോണ് ചോര്ത്തലില് അന്വേഷണമാവശ്യപ്പെട്ട് എഡിറ്റേഴ്സ് ഗില്ഡ് ഓഫ് ഇന്ത്യ ഇജിഐ സുപ്രീം കോടതിയെ സമീപിച്ചു. പ്രത്യേക അന്വേഷണ സംഘം രൂപികരിച്ച് എസ്ഐടി സുപ്രിം കോടതിയുടെ മേല്നോട്ടത്തില് സ്വതന്ത്ര അന്വേഷണം നടത്തണമെന്ന് എഡിറ്റേഴ്സ് ഗില്ഡ് ആവശ്യപ്പെട്ടു. മാധ്യമ പ്രവര്ത്തകരെ ചാര സോഫ്റ്റ്വെയറുകള് ഉപയോഗിച്ച് നിരീക്ഷിക്കുന്നത് മാധ്യമ സ്വാതന്ത്ര്യത്തിന് നേരെയുള്ള കടന്നുകയറ്റമാണ്. അതിന് സര്ക്കാരിന് അവകാശമില്ല. പ്രത്യേക അന്വേഷണ സംഘം വിഷയം അന്വേഷിക്കണമെന്ന് എഡിറ്റേഴ്സ് ഗില്ഡ് ഹര്ജിയില് ആവശ്യപ്പെട്ടു. മാധ്യമ സ്വാതന്ത്ര്യത്തില് ഇടപെടാന് കേന്ദ്ര സര്ക്കാരിന് അവകാശമില്ല. എന്തിന് സര്ക്കാര് ഇടപെട്ടു എന്നതില് അന്വേഷണം വേണമെന്ന് എഡിറ്റേഴ്സ് ഗില്ഡ് ആവശ്യപ്പെടുന്നു. ഭരണഘടന ഗവണ്മെന്റിന് നലകുന്ന അധികാര പരിധി ലംഘിച്ചോ, പൗരന്റെ മൗലികാവകാശങ്ങള് സംരക്ഷിക്കുന്നതിന് സര്ക്കാര് സ്വീകരിക്കുന്ന നടപടികള് എന്നിവ അറിയാന് പൗരന് അവകാശമുണ്ട്. പെഗാസസില് അന്വേഷണമാവശ്യപ്പെട്ടുള്ള എഡിറ്റേഴ്സ് ഗില്ഡിന്റേതടക്കമുള്ള ഹര്ജികള് ആഗസ്റ്റ് 5ന് ചീഫ് അധ്യക്ഷനായ ബെഞ്ച് പരിഗണിക്കും. ജോണ് ബ്രിട്ടാസ് എംപി, അഡ്വ. എംഎല് ശര്മ, മുതിര്ന്ന മാധ്യമ പ്രവര്ത്തകരായ എന് റാം, ശശികുമാര് തുടങ്ങിയവരും നേരത്തെ അന്വേഷണമാവശ്യപ്പെട്ട് സുപ്രിം കോടതിയെ സമീപിച്ചിരുന്നു. Tags: amit shah bjp Editors Guild featured news Narendra Modi NDA Pegasus RSS Supreme Court